
Broj: JN-05-16-4-39-    /24
Sarajevo, 15.10.2026. godine 


Na osnovu člana 69. stav (3) Zakona o javnim nabavkama Bosne i Hercegovine („Službeni glasnik BiH“, br. 39/14, 59/22 i 50/24), na preporuku Komisije za javne nabavke imenovane Odlukom broj: JN-05-16-4-29-1/26 od 08.09.2026. godine, direktor Uprave BiH za zaštitu zdravlja bilja, donosi

O D L U K U
o otkazivanju postupka javne nabavke

Član 1.

Otkazuje  se postupak javne nabavke „Nabavka softvera za DMS“ iz razloga jer su se tehnološke potrebe izmijenile u mjeri koja se nije mogla predvidjeti u vrijeme pokretanja postupka.

Član 2.

Ova Odluka će biti objavljena na internet stranici Uprave BiH za zaštitu zdravlja bilja u skladu sa članom 70. stav (6)  Zakona o javnim nabavkama Bosne i Hercegovine.

Član 3.
Ova Odluka stupa na snagu danom donošenja.

OBRAZLOŽENJE
Uprava BiH za zaštitu zdravlja bilja (u daljem tekstu: Uprava) je dana 23.10.2024. godine pokrenula postupak javne nabavke putem otvorenog postupka za predmet: “Nabavka softvera za DMS”. Istog dana, na Portalu javnih nabavki objavljeno je Obavještenje o nabavci, broj: 1414-1-2-63-3-14/24 od 23.10.202.4 godine i prateća Tenderska dokumentacija pod brojem: JN-05-16-4-39-2/24 od 23.10.2024. godine.
 
Tendersku dokumentaciju su, sa Portala javnih nabavki, preuzeli sljedeći subjekti:
1. "Tesla quantum core" d.o.o. Banja Luka
2. Ekapija doo
3. Bbs europe
4. Page d.o.o
5. Prointer itss doo banja luka-član infinity international group
6. Orka d.o.o.
7. Smart tech solution
8. Kalpit d.o.o.
9. Gauss d.o.o.
10. Lanaco doo
11. Društvo za upravljanje rizicima inza d.o.o. Sarajevo
12. Ode of code
13. Logosoft d.o.o. Sarajevo
14. A-net d.o.o.
15. Imtec d.o.o. Sarajevo
16. Address d.o.o. Sarajevo
17. Cuspis d.o.o.
18. S consalting d.o.o Mostar
19. Perla d.o.o. Sarajevo
20. King ict d.o.o. Sarajevo
21. Fixit d.o.o.
22. Conra d.o.o.
23. Planetsoft
24. It odjel d.o.o.
25. Artco group

Izmjenu i dopunu tenderske dokumentacije su, sa Portala javnih nabavki, preuzeli sljedeći subjekti:
1. "Tesla quantum core" d.o.o. Banja Luka
2. Planetsoft
3. It odjel d.o.o.
4. Katarina d.o.o.
5. Ekapija doo
6. Kalpit d.o.o.
7. Conra d.o.o.
8. Artco group
9. “Mojit” d.o.o. Sarajevo
10. "Vela consulting" d.o.o. Banja Luka

Odluku o obustavi postupka javne nabavke softvera za DMS su, sa Portala javnih nabavki, preuzeli sljedeći subjekti:
1. "Tesla quantum core" d.o.o. Banja Luka
2. Katarina d.o.o.
3. “Mojit” d.o.o. Sarajevo
4. It odjel d.o.o.
5. Kalpit d.o.o.
6. Ekapija doo
7. Planetsoft
8. Perla d.o.o. Sarajevo
9. Orka d.o.o.
10. Ibusiness d.o.o.
11. Kpmg b-h d.o.o. za reviziju
12. "Vela consulting" d.o.o. Banja Luka
Prije isteka roka za dostavu ponuda, potencijalni ponuđač “Conra” d.o.o. Tešanj izjavio je žalbu na tendersku dokumentaciju, o čemu je Ugovorni organ obaviješten od strane Kancelarije/Ureda za razmatranje žalbi BiH (u daljem tekstu: URŽ), dopis broj: JN2-01-07-1-2812-4/24 od 06.11.2024. godine. Postupajući u skladu sa članom 110. Zakona o javnim nabavkama, Ugovorni organ je donio Odluku o obustavljanju postupka javne nabavke do donošenja odluke po žalbi, te je u zakonskom roku dostavio URŽ -u Izjašnjenje na žalbu.
Rješavajući po predmetnoj žalbi, URŽ je donio Rješenje broj: JN2-01-07-1-2812-11/24 od 27.12.2024. godine,  kojim se žalba žalitelja “Conra” d.o.o. Tešanj odbija kao neosnovana.
Nezadovoljan odlukom URŽ-a, tužitelj “Conra” d.o.o. Tešanj pokrenuo je upravni spor pred Sudom BiH. Uprava se u svojstvu zainteresovanog lica blagovremeno izjasnila na navode iz tužbe. Sud BiH je nakon razmatranja donio Presudu broj: S1 3 U 051269 25 U od 06.03.2026. godine, kojom se Tužba tužitelja odbija.
Protiv navedene presude Suda BiH, tužitelj “Conra” d.o.o. Tešanj podnio je Apelacionom odjeljenju Suda BiH Zahtjev za preispitivanje sudske odluke. Uprava je ponovo, kao zainteresovana strana, u ostavljenom roku dostavila svoje izjašnjenje. Apelaciono upravno vijeće Suda BiH donijelo je konačnu Presudu broj: S1 3 U 051269 26 Uvp od 01.06.2026., godine kojom se Zahtjev za preispitivanje sudske odluke odbija.
Donošenjem konačne presude Apelacionog odjeljenja Suda BiH, u potpunosti je potvrđena zakonitost Tenderske dokumentacije Ugovornog organa.
Komisija za javne nabavke je nakon detaljnog razmatranja tehničke analize i izmijenjenih operativnih potreba jednoglasno uputila preporuku rukovodiocu Ugovornog organa da donese Odluku o otkazivanju postupka javne nabavke „Nabavke Softvera za DMS", na osnovu člana 69. stav (3) Zakona o javnim nabavkama BiH iy rayloga jer su tokom provođenja postupka nastupile  objektivne i nepredviđene okolnosti tehnološke prirode koje su izvan kontrole Ugovornog organa. Stručnim mišljenjem lica informatičke struke utvrđeno je da bi nabavka potpuno novog softverskog rješenja u ovom trenutku predstavljao visok operativni rizik (mogućnost gubitka podataka i dug period prilagodbe). Nasuprot tome, utvrđeno je da se krajnji cilj Ugovornog organa može postići znatno efikasnije i ekonomičnije nadogradnjom i modernizacijom već postojećeg OWIS sistema za upravljanje dokumenata (DMS-a). Kako je primarni fokus Ugovornog organa preusmjeren na očuvanje kontinuiteta podataka, a održavanjem postojećeg sistema eliminiše se potreba za kompleksnim procesima ekstrakcije podataka, čime se obezbjeđuje maksimalan kontinuitet u radu i potpuna sigurnost baze podataka jer potpuno nova platforma sa sobom nosi visok rizik od gubitka podataka, nekompatibilnosti sistema i dugotrajnog perioda prilagodbe i obuke zaposlenika, što se ovim pristupom uspješno izbjegava. S obzirom na to da su se tehnološke potrebe izmijenile u mjeri koja se nije mogla predvidjeti u vrijeme pokretanja postupka, Komisija je utvrdila da su ispunjeni svi zakonski uslovi za otkazivanje predmetne nabavke.
Na prijedlog Komisije za javne nabavke, broj: JN-05-16-4-29-16/26 od 14.10.2026. godine, a na osnovu stručnog mišljenja informatičara da se odustane od postojeće nabavke, a da se usmjeri na buduće aktivnosti na procjeni i realizaciji modernizacije postojećeg sistema, riješeno je kao u dispozitivu ove odluke.
Protiv ove Odluke može se izjaviti žalba Kancelariji za razmatranje žalbi u roku od 10 (deset) dana od dana prijema ove Odluke. Žalba se predaje putem Uprave BiH za zaštitu zdravlja bilja.



     D I R E K T O R

        Predrag Jović

Dostavljeno:
- komisiji za javne nabavke;
- a/a.

